《天台杂书》
宋代·钱选

灵境无人桃自花，东风吹散赤城霞。
山容对我横天末，柳色将春到水涯。
王粲忆秦空有恨，杜陵入蜀更舞家。
干戈满眼何年定，回雁悠悠白日斜。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。